《孝廉兄拉匡云上人住汤泉别业枉诗见怀次韵奉答》
明代·韩日缵

热水寺前古径深，携僧探胜几窥临。主人杖策饶佳思，禅客观潮演妙音。

门对青岩双树迥，阶移短榻白云侵。羡兄出郭少尘事，顾与东篱坐绿阴。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。